শিয়রে দিল্লির নির্বাচন, ইস্তেহারে প্রতিশ্রুতির বন্যা শাহের

নয়াদিল্লি: শিয়রে দিল্লির নির্বাচন (Delhi Vote)। আগামী ৫ ফেব্রুয়ারি (5 February) দিল্লির ৭০ টি আসনে হতে চলেছে বিধানসভা নির্বাচন (Election)। মুখোমুখি যুযুধান দুই রাজনৈতিক দল আপ (AAP) ও বিজেপি (BJP) । প্রতিশ্রুতির বন্যা বইয়ে দিচ্ছে দুই পক্ষই।

বিজেপির ঘোষণা, ভোটে জিতলে যমুনা নদী জল পরিষ্কার করা হবে তিন বছরের মধ্যে। চুক্তিভিত্তিক কর্মীদের জন্য বিমার ঘোষণা।

শনিবার বিজেপি তাদের ‘সংকল্পপত্র’ প্রকাশ করেছে। দিল্লি নির্বাচনে তৃতীয় ইস্তেহার (manifesto) প্রকাশ করল বিজেপি। সাংবাদিক বৈঠক করে শাহ এই কথা ঘোষণা করেন।

আরও পড়ুন: বিপদের আশঙ্কা! পুরীর জগন্নাথ মন্দিরের নিরাপত্তায় বড়সড় পদক্ষেপ ওড়িশা সরকারের

স্বরাষ্ট্রমন্ত্রী বলেন, বিজেপি যদি ভোটে জিতে ক্ষমতায় আসে, তবে ১৭০০ বেআইনি কলোনিকে আইনি স্বীকৃতি দেবে। দিল্লির চুক্তিভিত্তিক কর্মীদের জন্য ওয়েলফেয়ার বোর্ড গঠন করা হবে। তাদের জন্য ১০ লক্ষ টাকার জন্য বিমার ব্যবস্থা করা হবে। দুর্ঘটনা কবলে পড়লে ৫ লক্ষ টাকা পর্যন্ত স্বাস্থ্য বীমা দেওয়া হবে। সেইসঙ্গে শাহের ঘোষণা তিন বছরে পরিষ্কার করা হবে যমুনার জল। দিল্লিতে চালু হবে আয়ুষ্মান ভারত প্রকল্প।

দিল্লিতে ক্ষমতায় এলে ‘মহিলা সমৃদ্ধি যোজনা’র মাধ্যমে প্রতিটি মহিলাদের মাসিক ২ হাজার ৫০০ টাকা ভাতা দেবে বিজেপি।

পাশাপাশি, ৫০০ টাকায় রান্নার গ্যাসের সিলিন্ডার দেওয়ার কথাও আগের ইস্তেহারে উল্লেখ করেছিল বিজেপি। গর্ভবতী মহিলাদের ৩০ হাজার টাকা সাহায্য, ৬০ থেকে ৭০ বছরের বৃদ্ধদের ২০০০ টাকার পরিবর্তী ২৫০০ টাকা করে দেওয়া হবে। এবং বৃদ্ধাদের ৩০০০ টাকা করে দেওয়া হবে

আপের তরফে ঘোষণা করা হয়েছে ক্ষমতায় এলে তাঁরা দিল্লির মহিলাদের মাসে ২১০০ টাকা করে ভাতা, বয়স্কদের ভাতা, বিনামূল্যে চিকিৎসা ও অটোচালকদের ১০ লক্ষ টাকার বিমা-সহ একাধিক পরিষেবা ঘোষণা করা হয়েছে। এছাড়াও দিল্লি স্থায়ী বাসিন্দাদের মতো ভাড়াটেরাও বিনামূল্যে জল ও বিদ্যুৎ পরিষেবা পাবে।

দেখুন অন্য খবর: