‘আয়ুষ্মান ভারত’ প্রকল্পে সুপ্রিম নির্দেশে স্বস্তিতে আপ, চাপে মোদি সরকার

নয়াদিল্লি: মোদি সরকারের (Modi Government) সাধের প্রকল্প আয়ুষ্মান ভারত (Ayushman Bharat) নিয়ে বড়সড় ঘোষণা করল সুপ্রিম কোর্ট (Suprme Court)।

আয়ুষ্মান ভারত প্রকল্প চালু করার জন্য দিল্লি সরকারকে (Delhi Government) জোর করা যাবে না বলে জানিয়ে দিল শীর্ষ আদালত। সুপ্রিম নির্দেশের ফলে স্বস্তিতে দিল্লির আপ সরকার (AAP Government)। অপর দিকে ভোটের মুখে চাপে গেরুয়া শিবির।

যদিও সুপ্রিম কোর্টের আগে দিল্লি হাইকোর্ট নির্দেশ দেয়, আয়ুষ্মান ভারত প্রকল্প কার্যকর করার জন্য কেন্দ্রের বিজেপি সরকারের সঙ্গে মৌ চুক্তি স্বাক্ষর করতেই হবে আপ সরকারকে। কিন্তু দিল্লিতে আয়ুষ্মান ভারতের থেকে ভালো স্বাস্থ্য বিমা পাচ্ছে বলে দাবি করেছে কেজরি সরকার।

আরও পড়ুন: প্লেসেস অফ ওয়রশিপ আইন রক্ষায় সুপ্রিম কোর্টে কংগ্রেস

দিল্লির আপ সরকার আয়ুষ্মান ভারত প্রকল্প চালু করতে দিচ্ছে না। সাধারণ মানুষকে এই প্রকল্পের সুবিধা থেকে বঞ্চিত করা হচ্ছে, এই অভিযোগ তুলে হাইকোর্টে জনস্বার্থ মামলা দায়ের করা হয় দিল্লির বিজেপির পক্ষ থেকে।

পাল্টা আপ সরকারের স্বাস্থ্য ও পরিবার কল্যাণ মন্ত্রী সৌরভ ভরদ্বাজ বলেন, মামলাটি জনস্বার্থ হলেও, এর পিছনে রাজনৈতিক উদ্দেশ্য আছে। কারণ কোনও সাধারণ মানুষ মামলা দায়ের করেননি। এই জনস্বার্থ মামলা আদালতে দায়ের করছেন রাজনৈতিক নেতারা।

যাঁরা এই মুহূর্তে দিল্লিতে বিরোধী দলের আসনে রয়েছেন। নির্বাচনের আগে আমাদের সরকারকে চাপে ফেলতে এই চক্রান্ত করা হচ্ছে।

সুপ্রিম কোর্টে দিল্লি সরকারের হয়ে সওয়াল করেন আইনজীবী অভিষেক মনু সিংভি। দু’পক্ষের সওয়াল জবাব শোনার পর দিল্লি সরকারের যুক্তিকেই মান্যতা দিল দেশের শীর্ষ আদালত।

উল্লেখ্য, কেন্দ্রের আয়ুষ্মান ভারত প্রকল্প দেশের ৩৩টি রাজ্য ও কেন্দ্রশাসিত অঞ্চলে কার্যকর হলেও বাংলা এবং দিল্লি এই প্রকল্প কার্যকর করেনি। দিল্লি সরকার আরোগ্য প্রকল্প চালু করেছে। অপরদিকে বাংলায় চলছে স্বাস্থ্যসাথী প্রকল্প।  ২০১৮ সালে কেন্দ্র সরকার এই প্রকল্প চালু করে। প্রকল্পে আবেদন করার জন্য আবেদনকারীর বয়স হতে হবে ন্যূনতম ১৮।

দেখুন অন্য খবর: