‘দিল্লির ভোট দুটি মতাদর্শের লড়াই’, বিজেপিকে নিশানায় ফের সরব কেজরি

নয়াদিল্লি: দিল্লি ভোট (Delhi Vote) যতই এগোচ্ছে ততই নির্বাচনের (Election) উত্তাপ বাড়ছে। নির্বাচনে সমানে সমানে টক্কর দিতে প্রস্তুত আপ (AAP) ও বিজেপি (BJP)। একদিকে যেমন দুই শিবির একের অপরের বিরুদ্ধে পাহাড়প্রমাণ অভিযোগ তুলতে ব্যস্ত আবার অন্যদিকে দুই পক্ষই ঢালাও প্রতিশ্রুতির বন্যা বইয়ে দিচ্ছে।

আগেই দিল্লিতে নিরাপত্তায় গুজরাট পুলিশ (Gujrat Police) মোতায়েন নিয়ে নির্বাচন কমিশনের বিরুদ্ধে সরব হয়েছে আপ সুপ্রিমো অরবিন্দ কেজরিওয়াল (Arvind Kejriwal)।

আরও পড়ুন: হাইকোর্টের রায়ে, রাজ্যে ICDS নিয়োগে দীর্ঘ জটিলতার অবসান

এবার এই নির্বাচনকে দুটি মতাদর্শের(Two ideologies) লড়াই বলে ব্যাখ্যা করলেন তিনি। রবিবার তিনি বলেন,  দিল্লি বিধানসভা নির্বাচন শুধু মাত্র জাতীয় রাজধানীর জন্য নয়, সমগ্র দেশের জন্য একটি লড়াই। এই নির্বাচন দুটি বিপরীত মতাদর্শকে একে অপরের বিরুদ্ধে দাঁড় করাচ্ছে। যার মধ্যে একটি ভিত্তি হচ্ছে জনগণের জন্য কাজ করা, রাজ্যবাসীর কল্যাণের কথা ভাবা। অন্যটির লক্ষ্য বিশেষ কয়েকটি পুঁজিপতি গোষ্ঠীকে সুবিধা করে দেওয়া।”

সাংবাদিক বৈঠক থেকে কেজরি বলেন, “বিজেপির মতাদর্শ হল জনগণের করের টাকাকে কাজে লাগিয়ে ঘনিষ্ঠ সহযোগীদের জন্য হাজার হাজার কোটি টাকার ঋণ মকুব করে দেওয়া। আর আরেকটি হল আপ মডেল। যার কাজ সাধারণ মানুষের পাশে দাঁড়িয়ে তাদের জন্য বিমামূল্যে বিদ্যুৎ, শিক্ষা ও  তাদের পরিষেবা দেওয়া।

কেজরির অভিযোগ, কেন্দ্রের বিজেপি সরকার গত পাঁচ বছরে প্রায় ৪০০ থেকে ৫০০ শিল্পপতির ১০ লক্ষ কোটি টাকার ঋণ মুকুব করেছে। আসলে বিজেপি জনগণের টাকা তার বন্ধুদের ঋণ হিসেবে দেয়। তার পরে সেই টাকা মকুব করে দেয়। সেইটাই বিজেপি মডেল। কেজরির আরও অভিযোগ, দিল্লি সরকার সাধারণ মানুষের জন্য যে কল্যাণমূলক কাজ করেছে তা বন্ধ করতে চাইছে বিজেপি সরকার।

দেখুন অন্য খবর: