‘দিল্লির ভোটে কেন গুজরাট পুলিশ’? ক্ষোভে ফেটে পড়লেন কেজরি

নয়াদিল্লি: দিল্লি ভোটে (Delhi Vote) নিরাপত্তা (Security) দায়িত্বে থাকছে গুজরাট পুলিশ (Gujrat Police)। তাদের সঙ্গে থাকবে একাধিক রাজ্যের পুলিশ বাহিনী।

কেন গুজরাট পুলিশ? বলে ক্ষোভে ফেটে পড়েছেন দিল্লির প্রাক্তন মুখ্যমন্ত্রী, আপ সুপ্রিমো কেজরিওয়াল (Arvind kejriwal) । কেজরির বক্তব্য, একদিনে আগেই তার নিরাপত্তা দায়িত্বে থাকা পঞ্জাব পুলিশের (Punjab police) কর্মীদের প্রত্যাহার করার নির্দেশ দিয়েছিল কমিশন। আর সেই কমিশনই এবার দিল্লি ভোটের গুজরাট থেকে পুলিশ আনছে।

আরও পড়ুন: আমেরিকায় ট্রাম্প প্রশাসনের ধরপাকড় শুরু, ভয়ে কাঁটা বাংলাদেশিরা

বিধানসভা ভোটের দিন দশেক আগে নির্বাচন কমিশন অরবিন্দ কেজরিওয়ালের নিরাপত্তা প্রত্যাহারে নির্দেশ দিয়েছে পঞ্জাব পুলিশকে।

উল্লেখ্য, রাজ্যের নিরাপত্তার সরাসরি দায়িত্বে আছে স্বরাষ্ট্রমন্ত্রক দফতর। সেই দফতরের দায়িত্বে আছেন কেন্দ্রীয় মন্ত্রী অমিত শাহ।

বিজেপির উপর ভরসা না থাকায় পাশের রাজ্য পঞ্জাবের আপ সরকার কেজরিওয়ালকে বাড়তি নিরাপত্তা দিত। কিন্তু দিল্লি পুলিশ এ নিয়ে নির্বাচন কমিশনে অভিযোগ জানায়। তারপরই কমিশন পঞ্জাব পুলিশকে কেজরিওয়ালের নিরাপত্তা প্রত্যাহারের নির্দেশ দেয়।

ভোটে গুজরাট পুলিশ নিয়ে কেজরিওয়ালের ক্ষোভের জবাবে কমিশন জানিয়েছে, এটি রুটিন প্রক্রিয়া। সব রাজ্যেই ভোটের সময় অন্য রাজ্য থেকে পুলিশ আসে।

ঘটনায় বিজেপি নেতা হর্ষ সাংঘভি কেজরিওয়ালকে খোঁচা প্রশ্ন তোলেন, কেন তিনি গুজরাটকে “নির্বাচিতভাবে উল্লেখ করেছেন”। “এখন আমি বুঝতে পেরেছি কেন লোকেরা আপনাকে প্রতারক বলে!

গুজরাটের স্বরাষ্ট্রমন্ত্রী হর্ষ সাংঘভি কেজরিকে খোঁচা দিয়ে বলেন, প্রাক্তন মুখ্যমন্ত্রী হিসাবে, আমি অবাক হয়েছি আপনি নির্বাচন কমিশনের নিয়ম সম্পর্কে সচেতন নন। নির্বাচন কমিশন শুধু গুজরাট নয়, বিভিন্ন রাজ্য থেকে বাহিনীকে অনুরোধ করেছিল।