‘দিল্লিকে ধ্বংস করতে দেব না’, ভোটের আগে ঝাঁঝ বাড়িয়ে বিজেপিকে নিশানা কেজরির

নয়াদিল্লি: দিল্লিতে (Delhi)  ক্রমশই বাড়ছে ভোটের (Election) উত্তাপ। আর সেই আঁচে আপ ও বিজেপি (Bjp) দুই দলই অভিযোগের আঙুল তুলে একে অপরকে তুলোধনা করতে ব্যস্ত। ২৬ জানুয়ারির একদিন পর থেকে অর্থাৎ ২৭ জানুয়ারি ভোটের ময়দান কাঁপাতে ময়দানে নামছেন খোদ প্রধানমন্ত্রী নরেন্দ্র মোদি (Pm Narendra Modi)। জানা গেছে একাধিক জনসভা করবেন তিনি।

আর বুধবার দিল্লির প্রাক্তন মুখ্যমন্ত্রী, আপ সুপ্রিমো অরবিন্দ কেজরিওয়াল (Arvind Kejriwal) ফের সুর চড়ালেন বিজেপিকে নিশানা করে। কেজরির হুঙ্কার দিল্লিকে ধবংস করতে দেব না। বুধবার এক সাংবাদিক বৈঠক থেকে কেজরিওয়াল বলেন, ভোটের আগে বিজেপি রাজ্যে হিংসা ছড়াচ্ছে। প্রতিদিনই আমাদের কাছে অজস্র অভিযোগ আসছে।

আরও পড়ুন: শিয়রে দিল্লি ভোট, ২৭ জানুয়ারি থেকে নির্বাচনী প্রচারে মোদি

কেজরি প্রশ্ন তোলেন, কেন একটি দল মনে করছে, শুধুমাত্র হিংসা ছড়িয়ে ভোটে জয়ী হওয়া সম্ভব? সেই মুহূর্তে অপর একটি দলের কাছে সংহিসতাই নীতি। কেজরি মন্তব্য, ক্রমশই ঐতিহাসিক পরাজয়ের দিকে এগিয়ে যাচ্ছে বিজেপি। বিজেপি চারদিকে শুধুই উত্তেজনা ছড়াচ্ছে। আর কিছু পুলিশ তাদের মদত দিয়ে চলেছে।

কেজরিওয়াল আরও যোগ করেছেন যে বিজেপি যেভাবে গুন্ডামি ও হিংসা ছড়াচ্ছে, অতিশী যা বলেছেন, এই ঘটনাগুলি কেবল তার নির্বাচনী এলাকায় সীমাবদ্ধ নয়। গোটা দিল্লি জুড়েই বিজেপি হিংসা ছড়াচ্ছে। কেন একটা দল ও  তাদের প্রার্থীরা এইভাবে সহিংসতা ছড়াবে? কেজরি বলেন, আসলে বিজেপি বুঝতে পেরেছে, শান্তিপূর্ণ উপায়ে জেতা তাদের সম্ভব নয়। এই হল দিল্লিতে বিজেপির অবস্থা। যেখানে জিততে হলে হিংসার আশ্রয় নিতে হচ্ছে।

দেখুন অন্য খবর: